
A szociális ellátásokról szóló rendelet-tervezethez

1. Társadalmi hatások

Az egyaránt válsághelyzetek kezelését szolgáló átmeneti segély, temetési segély és rendkívüli gyermekvédelmi támogatás önkormányzati segéllyé történő összevonásával az ellátórendszer átláthatóbbá válik és az ellátások egyszerűsödnek. Az ügyfelek adminisztrációs terhei csökkennek. 
2. Gazdasági, költségvetési hatások

Egységes jövedelmi értékhatár került meghatározásra az önkormányzati segélynél a korábban családi helyzet alapján differenciált jövedelemhatárral szemben. A jövedelemhatár emelése az önkormányzat költségvetésében előreláthatólag költségnövekedést eredményez. 
3. Környezeti hatások

A rendeletben foglaltak végrehajtásának környezetre gyakorolt hatásai nincsenek.

4. Egészségügyi hatások

A rendeletben foglaltak végrehajtásának egészségügyi hatásai nincsenek.

5. Adminisztratív terheket befolyásoló hatások

Az adminisztratív terhek csökkennek, mind az ügyfelek, mind az ügyintézők részéről. A korábban három féle ellátás helyett egy ellátás jogosultsági feltételeinek kell megfelelni. 
6. A jogszabály megalkotásának szükségessége, a jogalkotás elmaradásának várható következmények

A szociális igazgatásról és szociális ellátásokról szóló 1993. évi III. törvény 140/R. §-a szerint a települési önkormányzatnak legkésőbb 2013. december 31-éig kell megalkotnia az önkormányzati segély szabályairól szóló rendeletét.  A rendeletalkotás elmaradása azzal a következménnyel járna, hogy  az Önkormányzat nem teljesíti a felsőbb szintű jogszabályban előírt kötelezettségét.

7. A jogszabály alkalmazásához szükséges személyi, tárgyi, szervezeti és pénzügyi feltételek

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.
